Свет (комад у четири чина)/40
VI

СТАНА, АНА, УЧИТЕЉ, ЈЕЛКИЦА.

АНА (прелази преко позорнице и одлази напоље).
СТАНА (улази). За данас је доста. Ја бих вас молила, да за данас прекинете час. Имам једну посету: сад ми је пријавила девојка госпођу Живановићку.
УЧИТЕЉ. О молим.
СТАНА (Јелкици). Јеси ли данас што научила, чедо?
ЈЕЛКИЦА. Много сам научила. Данас сам највише научила.
УЧИТЕЉ. Да, госпођица особито лепо напредује.
СТАНА. Хвала вам, господине; ви се врло трудите. Хајде иди, Јелкице, у собу, спреми за послужење.
ЈЕЛКИЦА (погледа значајно у учитеља, поклони се и оде).
УЧИТЕЉ. Данас сте нам скратили час. Ви ћете ми допустити, да се сутра мало дуже забавим с госпођицом.
СТАНА. О молим.
УЧИТЕЉ. Љубим руке, милостива, клањам се.
(Одлази).

Бранислав Нушић - Свет

Свет (комад у четири чина)